Avocatul Poporului anunță că s-a sesizat din oficiu cu privire la situația a numeroși tineri afectați de ceea ce instituția numește un drog nou introdus în România, extrem de periculos. Situația este “alarmantă” în Câmpia Turzii, județul Cluj, unde media a surprins imagini cu mulți tineri “care par a fi sub influența drogurilor și care zac prăbușiți pe trotuare și prin parcurile localității, tineri despre care presa relatează că au ajuns, în cele din urmă, în stare gravă, la spital”, se arată în comunicatul Avocatului Poporului.

Comunicatul integral al Avocatului Poporului:

“Avocatul Poporului s-a sesizat din oficiu cu privire la situația a numeroși tineri surprinși prăbușiți pe străzile orașului Câmpia Turzii, județul Cluj, sub influența drogului “Zombie”

Avocatul Poporului s-a sesizat din oficiu referitor la situația a numeroși tineri surprinși prăbușiți pe străzile orașului Câmpia Turzii, județul Cluj, sub influența drogului “Zombie”. Sesizarea din oficiu vizează posibila încălcare a art. 49 din Constituția României privind protecția copiilor și a tinerilor.

Mass-media a prezentat, în 19 septembrie 2018, o situație alarmantă existentă la nivelul orașului Câmpia Turzii, județul Cluj, unde a pătruns în rândul tinerilor un drog de mare risc, denumit ”Zombie”. Imaginile surprinse arată mai mulți tineri care par a fi sub influența drogurilor și care zac prăbușiți pe trotuare și prin parcurile localității, tineri despre care presa relatează că au ajuns, în cele din urmă, în stare gravă, la spital. Polițiștii Brigăzii de Combatere a Criminalității Organizate au declanșat o anchetă cu privire la această situație. Din primele rezultate, se pare că a rezultat că tinerii ar fi consumat un drog nou introdus pe piața consumatorilor de droguri din România, extrem de periculos, denumit sugestiv ”Zombie”.”

Părinții și copiii trebuie să aibă la îndemână toate informațiile cu privire la riscurile pentru sănătate pe care drogurile le presupun. Pentru ca părinții, profesorii și toți formatorii să poată să identifice situațiile de risc pentru copii și elevii care sunt în pericol, judecătorul Cristi Danileț a făcut pentru Edupedu.ro o listă cu indiciile care trebuie să îi pună pe adulți pe gânduri, precum și sfaturi de prevenție:

Sursa foto: pixabay.com

Donează prin Transfer Bancar CONT LEI:RO76BTRLRONCRT0471641001 CONT EURO:RO26BTRLEURCRT0471641001 Deschis la BANCA TRANSILVANIA